Lav et referat af nedenstående tekst:

Tekst:
Klokken havde knapt nok slået seks om fredag morgen, da alarmen lød hos Nordjyllands Beredskab. Der var brand på Grøngas biogasanlæg, der leverer gas til Vrå Varmeværk. Det tog fem timer for brandfolkene at slukke branden, der havde fået godt fat i den halm, som anlægget brænder af. Den totale katastrofe blev afblæst, selv om Grøngas-anlægget nu må stå stille i en rum tid. Men det var ikke første gang, at der udbrød brand i anlægget, der er med til at levere varme til borgerne i Vrå. For under to år siden var der faktisk en endnu større brand i selv samme biogasanlæg. Dengang nåede beredskabet ikke frem så hurtigt, og skaderne var derfor store. Men ifølge direktøren for Grøngas, Allan Olesen, er det svært at helt at forhindre, at brandene opstår - blandt andet fordi der er store mængder at halm til stede. - Jeg tror desværre ikke, vi kan komme i en situation, hvor vi helt kan undgå, at der kan opstå brand. Men vores fokus er at begrænse risikoen så meget som muligt, siger han. Grøngas har dog opdateret gevaldigt på sikkerheden i anlægget, og derfor kunne de slå alarm med det samme tidligt fredag morgen. - Halm er ikke altid rent. Der kan godt være nogle urenheder inde i halmballerne. Det kan for eksempel være små sten, og hvis sådan en sten kommer ned i valserne, kan den sagtens slå en gnist, og det kan være nok til at starte en brand, forklarer Allan Olesen. Branden betyder dog ikke, at borgerne i Vrå skal fryse den kommende tid. - Når vi har et nedbrud, som det her, så har vi to gaskedler og en elkedel, som rigeligt kan producere det varme, som borgerne i Vrå skal bruge, siger formand for Vrå Varmeværk Niels Henrik Nielsen. Han ærger sig dog over, at de skal til at brænde en masse dyrt gas i en tid med energimangel.

Referat:
Direktøren for anlægget mener, at det er svært at gardere sig mod endnu flere brande.